[bookmark: _GoBack]УЛУПУДС већ неколико деценија на Сајму књига додељује традиционална стручна признања за ликовну опрему књига, и то:

1. награду УЛУПУДС-а за илустрацију књиге (књижевност, уџбеници, сликовнице ...)
2. награду УЛУПУДС-а за фотомонографију
3. награду УЛУПУДС-а за комплетну опрему књиге
4. награду УЛУПУДС-а за стрип издање домаћих аутора
5. награду УЛУПУДС-а за допринос историји и теорији уметности

Такође ће и књиге, које се буду истакле као издања од изузетног значаја за културну и уметничку сцену Републике Србије, бити награђена у складу са критеријумима стручног жирија.
Признања додељује трочлани стручни жири УЛУПУДС-а који ће заседати уочи, почетком и током прва три дана 68. Међународног београдског сајма књига; имена награђених, као и номинованих аутора и издавача биће објављена на свечаној додели диплома на Београдском сајму, а датум ће бити накнадно објављен.
Молимо заинтересоване да имејлом потврде своје учешће за награду председнику жирија на e-mail: ulupuds2025sajamknjiga@gmail.com 
За кандидатуру издавачи су једино обавезни да трочланом жирију уступе по 3 (три) бесплатна примерка кандидованих издања до 25.10.2025. године. Пожељно је уз пријаву електронским путем послати и насловне стране издања са којима издавач/аутори конкурише. Могуће је конкурисати са више наслова.
Жирирање ће се обавити до 27.10.2025. године, па Вас молимо да до 25.10.2025. године  попуните пријаву и припремите материјал који ће чланови жирија директно преузети на сајму књига.
Имена награђених аутора и издавача ће, као и претходних година, бити достављени свим новинским агенцијама као и штампаним и електронским медијима.

Срдачан поздрав,
Јелена Павићевић
Председник жирија УЛУПУДС-а

